**ZMLUVA O DIELO**

**na prípravu a realizáciu prác, uzavretá podľa § 536 a násl. Obchodného zákonníka.**

**1. Zmluvné strany**

**1.1 Zhotoviteľ:** **Kusenda- plastové okná, s.r.o.**

Zemianske Podhradie 262

91307

Bankové spojenie: Tatra Banka, a.s. Bratislava 811 06,

pobočka Nové Mesto nad Váhom, Hodžovo nám. 3

č. účtu: 2628725858/1100

IČO: 44143508

DIČ: 2022598500

IČ DPH: SK 2022598500

**1.2 Objednávateľ**: **Obec Štvrtok**

Štvrtok 1

915 05 Melčice-Lieskové

IČO: 00312029

DIČ : 2021079984

Bankové spojenie : Prima banka Slovensko, a.s

Číslo účtu : 0619376001/5600

**2. Predmet zmluvy:**

**2.1**

Zhotoviteľ sa zaväzuje, že na základe vypracovaných cenových ponúk č: KUS 15278 a KUS 15095, ktoré boli vybrané objednávateľom, vymontuje staré okná, zhotoví a osadí nové okná /vrátane murárskych prác/, na budove materskej školy Štvrtok, ktorej zriaďovateľom je objednávateľ.

**2.2**

Objednávateľ sa zaväzuje, že dokončenú prácu prevezme, zaplatí za jej zhotovenie dohodnutú cenu a poskytne zhotoviteľovi dojednané spolupôsobenie.

**2.3.**

Predmetom zmluvy je vyhotovenie a osadenie nových okien podľa priloženej ponuky KUS 15095 a KUS 15278.

**3. Čas plnenia**

**3.1**

Zhotoviteľ sa zaväzuje, že dodá objednávateľovi predmet plnenia podľa ods. 2.1 a 3.1, tejto zmluvy v termíne: júl 2015.

**3.2**

Dodržanie tohto termínu je závislé od riadneho a včasného spolupôsobenia objednávateľa

dojednaného v tejto zmluve. Po dobu meškania objednávateľa s poskytnutím spolupôsobenia nie je

zhotoviteľ v omeškaní so splnením povinnosti dodať predmet zmluvy v dojednanom termíne.

**4. Spolupôsobenie objednávateľa**

**4.1**

Objednávateľ sa zaväzuje, že poskytne zhotoviteľovi spolupôsobenie spočívajúce najmä v sprístupnení priestorov a zabezpečení poverenej osoby znalej prevádzkových pomerov budovy materskej školy .

**4.2**

Objednávateľ zodpovedá za to, že sprístupnenie pracovného priestoru a jeho vypratanie pre možnosť nerušeného výkonu práce bude vykonané včas a v potrebnom rozsahu.

**5. Cena a platobné podmienky**

**5.1**

Cena za zhotovenie predmetu zmluvy o dielo – v rozsahu čl. 2 a 3 je spracovaná v súlade so zák. č. 18/1996 z.z. o cenách.

Cena predmetu diela spolu s DPH: 3881,66 Eur, slovom: tri tisíc osemsto osemdesiatjeden Eur aj šesťdesiatšesť Centov

**5.2**

Ak dôjde k zániku zmluvy z dôvodov na strane objednávateľa, vzniká dodávateľovi nárok na úhradu vzniknutých nákladov. Cena bude stanovená dohodou zmluvných strán. Ak sa nedosiahne dohoda o cene, požiada zhotoviteľ súd o rozhodnutie.

**5.3**

Podkladom pre úhradu ceny bude faktúra , vystavená zhotoviteľom po splnení predmetu zmluvy v

zmysle bodu 4.1. Faktúra bude splatná do 7 dní od jej odoslania objednávateľovi.

**6. Zodpovednosť za vady, záruka**

**6.1**

Zhotoviteľ zodpovedá za to, že dielo je zhotovené podľa tejto zmluvy.

**6.2**

Zhotoviteľ zodpovedá za závady, ktoré má dielo v čase jeho odovzdania objednávateľovi. Za vady

vzniknuté po odovzdaní diela zodpovedá iba vtedy, ak boli spôsobené porušením jeho povinnosti.

**6.3**

Zhotoviteľ nezodpovedá za závady, ktoré boli spôsobené treťou osobou.

**6.4**

Záručná doba na stavebné práce 1 rok a 7 rokov na dodaný materiál začne plynúť dňom ukončenia a odovzdania diela. Zmluvné strany sa dohodli, že v prípade vady diela, ktoré sa prejavili počas záručnej doby, má objednávateľ právo požadovať a zhotoviteľ povinnosť odstrániť závady bezplatne.

**6.5**

Zhotoviteľ sa zaväzuje odstrániť bezplatne oprávnené reklamácie /závady diela/ bez zbytočného

odkladu, najneskôr však v lehote do 10 dní od uplatnenia reklamácie.

**7. Zmluvné pokuty**

**7.1**

Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý deň omeškania.

**7.2**

Zhotoviteľ je povinný zaplatiť objednávateľovi pokutu vo výške 0,05% z dohodnutej ceny diela za

každý deň prekročenia lehoty stanovenej v ods. 7.5 zmluvy.

**7.3**

Ak objednávateľ je v omeškaní so splnením peňažného záväzku, alebo jej časti, je povinný zaplatiť

zhotoviteľovi úroky z omeškania vo výške 0,05% z nezaplatenej sumy za každý deň meškania.

**8. Záverečné ustanovenia**

**8.1**

Túto zmluvu je možné meniť len písomnou formou.

**8.2**

Ak dôjde po uzavretí zmluvy k zmene záväzných podmienok, za ktorých bola zmluva uzavretá,

zmluvné strany sa zaväzujú upraviť zmluvu vo všetkých ustanoveniach dotknutých touto zmenou.

**8.3**

Zmluva je vypracovaná v 2 vyhotoveniach, z ktorých každá strana dostane jedno vyhotovenie.

Vo Štvrtku, dňa 16.07.2015 V Zemianskom Podhradí, dňa 16.07.2015

Obec Štvrtok Kusenda- plastové okná, s.r.o.

Objednávateľ: Zhotoviteľ :

........................................ .................................................

Pavol Habdák v.r.

Starosta obce Konateľ Rastislav Kusenda v.r.